Eesti ilmateenistuse alguseks saab  lugeda 18. maid 1919. Tallinnas loodi siis Mereobservatoorium ja sama aasta suvekuudest on pärit ka käsud ilmade ettekuulutamise kohta. Eesti ilmaennustuse ajalugu algab tsaariaja Tartu ülikoolist ja pioneer selles vallas oli Boriss Sreznewski. Missugune oli ilm 90 aastat tagasi 18.mail 1919, missugune oli ilm 1919. aasta kevadel ja missugused olid ilmaolud kogu Vabadussõja vältel jning tähtsamate lahingute ajal? Kas mõni lahing ka halva ilma pärast pidamata jäi? Saatekülaline on klimatoloog Ain Kallis.